**מרים (מירי) גולן** (נולדה ב-6 בדצמבר 1975), היא משוררתומוזיקאית ישראלית, זוכת פרס שרת התרבות למשוררים, פרס רחל נגב לשירה, פרס פסטיבל המשוררים במטולה ופרס הרי הרשון.

ביוגרפיה
--------

גולן נולדה וגדלה בירושלים במשפחה מסורתית. שירתה בצה"ל בחיל השריון בתפקידי מחשוב. בוגרת האוניברסיטה העברית בירושלים בחוגים לספרות אנגלית ולספרות כללית והשוואתית. למדה בתוכנית אישית למוסמך במדעי הרוח פילוסופיה, שירה עברית ושירה אמריקאית אך לא השלימה את כתיבת התזה. בנוסף למדה תסריטאות בבית הספר לקולנוע ולטלוויזיה 'מעלה' והוראת ספרות במכון כרם.

בראשית שנות העשרים של חייה החלה לנהל אורח חיים דתי. בשנת 2005 נישאה למוזיקאי עמיר בניון, ולהם בן ובת. בשנת 2018 התגרשו.

ספרות
-----

גולן החלה לכתוב שירים וסיפורים בילדותה. שירה הראשון בדפוס, "ימים שלמים חייתי מאהבה" פורסם בגיליון 14 של כתב העת חדרים, וזכה לעיבוד תיאטרלי.

בשנת תשנ"ז זכתה בפרס הרי הרשון עבור קובץ השירים in vitro. עד לפרסום ספרה הראשון פורסמו שיריה בכתבי עת שונים, ביניהם כרמל ומשיב הרוח.

בשנת תשס"ה פרסמה בגיליון 10 של כתב העת "כרמל" את המסה "הרוח היא ההרה" על שירתה של המשוררת חביבה פדיה.

בשנת 2010 יצרה וערכה את החוברת המלווה את אלבום הקונספט של עמיר בניון "אלוף בשחור: הרהורים". בחוברת הופיעו שירים פרי עטה לצד שירי האלבום.

בשנת 2014 הקימה את "כנרית", הוצאת ספרים ולייבל מוזיקלי. בשנת 2015 זכתה בפרס רחל נגב מטעם החוג לספרות עברית באוניברסיטה העברית על כתב יד בעילום שם. שנה לאחר מכן ראה אור ספרה "ללה מרי" בהוצאת כנרית. הספר זיכה אותה בפרס שרת התרבות בתחומי היצירה הספרותית ובפרס טבע מטעם פסטיבל המשוררים במטולה.

בשנים 2017 - 2018 הגישה בכאן מורשת תוכנית רדיו אישית בנושא ספרות, יהדות ותרבות בשם "פרשת דרכים"

שיריה הוסיפו להתפרסם בכתבי עת ובעיתונות היומית: בגיליון 18 של כתב העת המוסך ראו אור שירים מתוך המחזור "קריעה".

בשנת 2020 ראה אור בתמיכת מועצת הפיס לתרבות ולאמנות ספרה השני "אל העיר - קינה", גם הוא בהוצאת כנרית. בשנת 2021 פרסמה שירים בכתבי העת "משיב הרוח" ו"יהי", ובמוסף "תרבות וספרות של עיתון "הארץ". ביוני 2022 פרסמה במוסף הארץ את הפואמה "הצהרת הון" שזכתה לתגובות רבות. 

בהמשך השנה כתבה טורים על פרשת השבוע עבור עיתון "הארץ" וטורים אישיים על תרבות ויהדות עבור אתר הידברות.

באפריל 2022 היתה חלק מצוות השיפוט בתחרות הסיפור הקצר של עיתון הארץ. גולן מרבה להתבטא בנושאים חברתיים ופוליטיים, בעיקר בתחומים הקשורים בזכויות נשים. בנובמבר 2022 קיבלה לצד אישי ציבור נוספים את "אות החלוצים החדשים" מטעם האיגוד הספרדי העולמי. באותו חודש ראה אור שירה "עונה" בגיליון כתב העת של אגודת הסופרות והסופרים העברים בישראל מאזנים.

בשנת 2023 פרסמה בהזדמנויות שונות מספר קטעים מתוך הפואמה "לונדון" במוסף "תרבות וספרות" של עיתון הארץ.. בחודש מאי השתתפה ברב שיח במסגרת התכנית "פרספקטיבות" של בית אבי חי שעסקה בקיטוב החברתי שהתעורר בעקבות הרפורמה המשפטית לצד אלמוג בהר ושפרה קורנפלד. 

עם פרוץ מלחמת חרבות ברזל פרסמה את השיר הארוך "כל הנשים ערות" שעסק בהשפעת אירועי השבעה באוקטובר על נשים, ובהמשך את "עננו" (אל מסתתר), פיוט מודרני העוסק באירועי טבח השבעה באוקטובר ומבקש גאולה לישראל ואת שחרור החטופות והחטופים. 

בינואר 2024 השתתפה בהסכת "תהילים - שירת יחד, תפילת רבים" של הספריה הלאומית, עם המוסיקאים שאנן סטריט ויאיר הראל.

ספריה
-----

* **ללה מרי.** ספר שירה, הוצאת כנרית, 2016.
* **אל העיר - קינה.** ספר שירה, הוצאת כנרית, 2020.

מוזיקה
------

גולן כתבה יחד עם עמיר בניון שירים שביצע בשלושה מאלבומיו. באלבום עץ על מים כתבה גולן את השירים "מלך בשדה", "לאן אלך מרוחך", "שיר ארץ", את "אחרי שנקרע הים" שזכה לתגובות חמות, ואת שיר הנושא של האלבום. עבור האלבום סופה נכתבו השירים "כשיבוא השקט", ו"בכל חורף". באלבום "מלה ברוח" בניון מבצע חמישה משיריה, ביניהם את "אין עוד יופי" שזכה להשמעות רבות.

גולן כתבה שירים עבור אמנים שונים, ביניהם מירי מסיקה, ישי לוי ומורן אהרוני.

בשנת 2019 הוציאה גרסת כיסוי לשירם של נתן אלתרמן וסשה ארגוב, "שיר משמר". בהפקת השיר שיתפה פעולה עם המוזיקאים אדם בן אמיתי ודניאל סלומון.

בדצמבר 2022 הוציאה את הסינגל "ואילו פינו", לחן של גולן לטקסט שערכה מתוך תפילת "נשמת כל חי", בהפקת המוזיקאי צח דרורי. 

באפריל 2024 הוציאה את שיר שכתבה והלחינה בשם "אני לא לבד", סינגל ראשון מתוך אלבום מקורי בהפקת צח דרורי. את השיר ליווה קליפ בבימויו של דניאל דהאן.

קישורים חיצוניים
----------------

* אתר האינטרנט הרשמי של מרים גולן
* מרים גולן באתר לקסיקון הספרות העברית החדשה
* סרטונים בערוץ של מרים גולן, באתר יוטיוב
* מידע על מרים גולן בקטלוג הספרייה הלאומית
* מרים גולן ברשת החברתית פייסבוק
* טקסטים של מרים גולן באתר עיתון "הארץ"
* מרים גולן בהסכת תהילים - שירת יחיד תפילת רבים, הספריה הלאומית, ינואר 2024
* מרים גולן, אתר למנויים בלבד פואמה: **הצהרת הון**, באתר הארץ, 2 ביוני 2022
* מרים גולן, אתר למנויים בלבד שירים מתוך **לונדון**, באתר הארץ, 24 בספטמבר 2022
* מרים גולן, על הטבילה, מחזור שירים במגזין גלויה, ספטמבר 2021
* אילן ברקוביץ, אשה בת ארבעים שני ילדים לב שבור שרתי ,באתר הארץ, מרץ 2021
* דעאל רודריגז גארסיה, שירים מתוך הקריעה, על אל העיר - קינה, המוסך, אפריל 2021
* חוה פנחס כהן, בקצה השיר ישן איש, באתר "מעלה", מרץ 2021
* מרים גולן בתכנית ברית מילה, שיחה עם המשורר שלומי חתוכה, כאן הסכתים, נובמבר 2020.
* אלי אליהו, המשוררת מרים גולן לא מתלהבת מהשערוריות שמעורר בעלה עמיר, הארץ, יוני 2016
* זהר אלמקייס, מזל שיש לי אותך, ראיון עם מרים גולן, מגזין בית אבי חי, מאי 2016
* ריקי רט, ראיון עם מרים גולן, מקור ראשון, דצמבר 2015

הערות שוליים
------------

1. 1 2  ריקי רט, שירת מרים, **מוצ"ש (מקור ראשון), גל' 242 (כ"ב בכסלו תשע"ו, 4 בדצמבר 2015), עמ' 26־34**
2. ↑  דודו כהן, מזל שיש לי אותם, באתר מגזין בית אבי חי
3. 1 2 3  ראיון בתכנית "ברית מילה" בכאן תרבות
4. ↑  אתר למנויים בלבד אלי אליהו, המשוררת מרים בניון גולן לא מתלהבת מהשערוריות שמעורר בעלה עמיר, באתר הארץ, 4 ביוני 2016
5. ↑  מרים גולן, מתוך "קריעה", באתר "הַמּוּסָךְ - מוסף לספרות" של הספרייה הלאומית, 11.01.2018
6. ↑  אתר למנויים בלבד מרים גולן, לִכְבוֹד פְּקִיד שׁוּמָה יְרוּשָׁלַיִם, חֻלְיָה מֶרְכָּזִית, באתר הארץ, 2 ביוני 2022
7. ↑  מרים גולן - הארץ, באתר www.haaretz.co.il
8. ↑  כל הכתבות של מרים גולן, באתר www.hidabroot.org
9. ↑  HTZ Error404 - חדשות, ידיעות מהארץ והעולם - עיתון הארץ, באתר www.haaretz.co.il
10. ↑  אלו האישים שיקבלו את אות החלוצים של האיגוד הספרדי העולמי, באתר אייס, 17 בנובמבר 2022
11. ↑  עונה / מרים גולן, באתר מאזניים, דו ירחון לספרות של אגודת הסופרים, ‏2022-11-22
12. ↑  מרים גולן - הארץ, באתר www.haaretz.co.il, ‏2022-09-24
13. ↑  גולן, מרים (2023-10-24). "שיר". *הארץ*. נבדק ב-2024-04-05.
14. ↑  בן שלו, האלבום החדש של עמיר בניון מצדיק את מעמדו, באתר הארץ, 27 בינואר 2012
15. ↑  עמוס אורן על "מילה ברוח", אתר הבמה, ‏ינואר 2017

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007568803605171
* VIAF: 383146461459427730332
* WorldCat (עם VIAF): 383146461459427730332

 |